ระทึก โรงงานผลิตดอกไม้ไฟในจีนระเบิด (คลิป)
วันนี้ (9 กรกฎาคม 2563) สำนักข่าวซินหัวของจีนรายงานว่า เกิดเหตุระเบิดขนาดใหญ่ปะทุขึ้นมา 2 ครั้ง จากโรงงานผลิตดอกไม้ไฟ ในเมืองกวงฮั่น มณฑลเสฉวน ทางตะวันตกเฉียงใต้ของประเทศจีน เมื่อเวลา 22.10 น. ของคืนวันพุธ (8 กรกฎาคม 2563) ที่ผ่านมา ตามเวลาท้องถิ่นเหตุระเบิดที่เกิดขึ้น ส่งผลให้มีกลุ่มเปลวเพลิงสีส้มขนาดใหญ่พวยพุ่งขึ้นสู่ท้องฟ้า ก่อนจะมีกลุ่มควันดำหนาทึบลอยปกคลุมไปทั่วบริเวณ แรงระเบิดส่งผลให้บ้านเรือนที่อยู่โดยรอบโรงงานได้รับความเสียหาย ทั้งนี้ เบื้องต้นเจ้าหน้าที่ยังไม่เผยถึงสาเหตุที่แน่ชัดของการระเบิดในครั้งนี้อย่างไรก็ตาม ล่าสุดมีรายงานว่า พบผู้ได้รับบาดเจ็บจากเหตุการณ์ที่เกิดขึ้นแล้วทั้งหมด 6 ราย ในจำนวนนี้ 2 ราย อยู่ในอาการสาหัส ทั้งนี้เจ้าหน้าที่ได้นำตัวผู้บาดเจ็บทั้งหมดส่งโรงพยาบาลเพื่อรับการรักษาแล้ว ขณะที่เจ้าหน้าที่กำลังเร่งค้นหาว่ามีผู้ได้รับบาดเจ็บเพิ่มเติมหรือไม่ พร้อมประเมินความเสียหายจากเหตุที่เกิดขึ้น ขณะที่สาเหตุที่แน่ชัดกำลังอยู่ในขั้นตอนการตรวจสอบโดยละเอียดต่อไปแหล่งที่มาhttp://www.xinhuanet.com/english/2020-07/09/c_139199116.htmhttps://gulfnews.com/world/asia/china-explosions-rock-fireworks-factory-1.1594233600067https://twitter.com/i/status/1280886927969968128
โรงงานดอกไม้ไฟทางตะวันตกเฉียงใต้ของจีน ระเบิด ส่งผลให้มีผู้บาดเจ็บ 6 ราย ในจำนวนนี้ 2 รายอยู่ในอาการสาหัส
ระเบิด,โรงงานระเบิด,จีน,ดอกไม้ไฟ,ดอกไม้ไฟระเบิด